Studier over danske Hedeplanters Økologi 

 (I. Genista-Typen). 



Af 



A. Mentz. 



Indledning. 



I en kort Række Meddelelser, hvoraf nærværende er den første, 

 er det Hensigten at give nogle Bidrag til Kendskabet af økologiske 

 Forhold hos vore Hedeplanter. Et Par Afhandlinger her i Tids- 

 skriftet (30, 31) 1 ) har omhandlet Likén- og Mosvegetationen paa 

 danske Heder; og deri er bl. a. fremstillet visse Sider af Hede- 

 Likenernes og Hede-Mossernes Biologi. De følgende Meddelelser 

 angaar mest Blomsterplanterne. 



Forud er det dog nødvendigt, at jeg gør Rede for min Op- 

 fattelse af Begrebet Hede og de Former, hvorunder Heden optræder, 

 i vort Land. Den Begrænsning af dansk Hede, som gives i den 

 følgende Definition, støtter sig naturligvis til Opfattelser af forud- 

 gaaende Forfattere, især P. E. Müller (32), G. Raunkiær (40), 

 E. Warming (navnlig 56) og P. Gr a ebner (15 og 16). 



Ejendommelig for den nogenlunde urørte Hede i Danmark er 

 for det første den fremherskende Vegetation af ganske 

 lave og mest stedsegrønne Vedplanter (Dværg- og Halv- 

 buske), medens skov dannende Træer kun findes i Form 

 af Purrer, og dernæst den næringsfattige (sandede) Jord- 

 bund, som i Tidens Løb er overlejret af et mere eller 

 mindre tykt, humøst og surt reagerende Lag, men aldrig 

 af ren Tørv af større Mægtighed. 



Til hin første Hovedejendommelighed maa som Karaktertræk 

 af anden Rang føjes, at der mellem Hedens buskartede Planter 

 findes et Antal Urter med farvede Blomster og en Del Glumiflorer, 

 samt at visse Mosser og Likener har erobret sig en mere eller 

 mindre fremtrædende Plads mellem eller under de øvrige Planter. 



Tallene er Henvisninger til Litteraturlisten i Afhandlingens Slutning. 



